སྐོར་ཞིབ་ཚན་ཁག་གིས༼ཀྲུང་གོ་གུང་ཁྲན་ཏང་གི་སྐོར་ཞིབ་བྱ་བའི་སྲོལ་ཡིག༽གི་གཏན་འབེབས་དང་ཞིང་ཨུའི་བླང་བྱ་ལྟར།ཏང་གི་ཆབ་སྲིད་དང་བསམ་བློ།རྩ་འཛུགས།སྤྱོད་ཚུལ།སྒྲིག་ཁྲིམས་བཅས་ཀྱི་འཛུགས་སྐྲུན་དང་རུལ་སུངས་འཐབ་རྒོལ་དེ་ལ་གཞིགས་ནས།བློ་བརྟན་འགྱུར་མེད་ཀྱིས་ཆབ་སྲིད་ཐད་སྐོར་ཞིབ་ནན་མོ་བྱ་དགོས།གཙོ་བོ་ནི་སྐོར་ཞིབ་བྱ་ཡུལ་སྡེ་ཁག་གི་ཏང་ཙུའུ་འགོ་ཁྲིད་ཚན་ཁག་དང་དེའི་འཛུགས་གྲུབ་མི་སྣ་དེ་ཡིན།ལྷག་པར་དུ་འགན་སྒྲུབ་མི་སྣ་གཙོ་བོའི་༼ཀྲུང་གོ་གུང་ཁྲན་ཏང་གི་སྒྲིག་ཡིག༽དང་གཞན་མིན་ཏང་ནང་གི་ཁྲིམས་ལུགས་ལག་བསྟར་བྱས་ཚུལ་དང་།ཏང་གི་སྒྲིལ་ཁྲིམས་ལ་བརྩི་སྲུང་།ཏང་གཤིས་ནན་སྐྱོང་གི་གཙོ་འགན་དང་ལྟ་སྐུལ་བྱེད་པའི་འགན་འཁྲི་བཅས་ཁྱོན་ཡོངས་ནས་ལག་བསྟར་བྱས་ཚུལ་ལ་ལྟ་སྐུལ་བྱ་དགོས་པ་དང་།གཙོ་བོ་ཆབ་སྲིད་སྒྲིག་ཁྲིམས་དང་སྒྲིག་ལམ་དང་།ད་རུང་དོན་དངོས་ཐོག་ནས་ལས་དོན་འགན་འཁྲིའི་ལམ་ལུགས་ནན་གྱིས་ལག་བསྟར་མི་བྱེད་པའི་གནས་ཚུལ་སོགས་ལ་ཤེས་རྟོགས་བྱ་རྒྱུ།སྲིད་གཙང་དང་རྩ་འཛུགས།མང་ཚོགས།ལས་དོན།འཚོ་བ་བཅས་ཀྱི་སྒྲིག་ཁྲིམས་དང་འགལ་ཞིང་།ཀྲུང་དབྱང་གི་གཏན་འབེབས་དོན་ཚན་བརྒྱད་དང་ལག་བསྟར་ཞིབ་ཕྲའི་དགོངས་དོན།ཞིང་ཨུ་དང་ཞིང་ཆེན་སྲིད་གཞུང་གི་བྱེད་ཐབས་འགའ་ལག་བསྟར་ནན་མོ་མིན་པ་དང་།ཕྱི་ཚུལ་རིང་ལུགས་དང་དཔོན་ཉམས་རིང་ལུགས།སྐྱིད་འདོད་རིང་ལུགས།རྒྱས་སྤྲོས་སྲོལ་ངན་སྒྲུབ་པ་བཅས་ཀྱི་གནས་ཚུལ་ལ་སྐོར་སྐྱོད་ལྟ་ཞིབ་བྱ་དགོས།